Cesarhanmun/geonobi-data huggingface dataset:
地名: 白川 (黄海道, 郡)
年: 1594.0

○上御便殿, 引見領議政柳成龍、判敦寧府事鄭崑壽、左贊成崔滉、戶曹判書金睟、兵曹判書李恒福, 左承旨具宬、弘文館副修撰尹敬立、注書李德溫、假注書李舜民、檢閱沈悅ㆍ金藎國等入侍。 上曰: "予近有痰證, 久未接見矣。 見巡邊使李薲狀啓, 則攻倭如是之易乎? 以此而云, 期成大功, 果如是之易, 則有何所憂?" 成龍曰: "非以陸軍, 攻熊川、金海之賊也。 合水、陸之軍, 以圖巨濟云。" 上曰: "前日, 誤祖承勳, 而殺史儒者, 李薲也。 其所率軍, 僅五百云, 雖獵獐、鹿, 止用五百乎?" 成龍曰: "巨濟之賊, 則猶可以舟師侵撓也。" 上曰: "舟師, 則縱未能奪據巨濟, 而庶可焚船, 故自前備邊司, 亦令爲之矣。 此擧事之期, 予則全未知之。 無乃密通於廟堂耶?" 成龍曰: "臣等亦未聞知。" 上曰: "古者用兵, 或祭告天地矣。 不稟于朝廷, 而輕自擧事, 豈有成功之理乎? 未滿一哂也。 且有數罪賊將之語, 能以數行書, 拘縶賊酋乎?" 因以地圖示之。 成龍等指點而啓曰: "永登、巨濟之間, 水路廣狹, 僅如碧瀾渡。"
                【在白川。】
              上曰: "此領相前日所言, 岸上放丸, 則人不得近者, 此地耶?" 成龍曰: "臣之所云, 乃見乃梁矣。" 金睟曰: "賊, 若把截於見乃, 則難入巨濟也。" 上曰: "進兵之期, 難以進退, 二十七日擧事也必矣。 未知邊報, 何時得聞?" 成龍曰: "若得捷音則易聞矣。" 上曰: "予聞兵法, ‘什則圍之。’ 今之擧事, 如何耶? 諸卿各言所懷。" 成龍曰: "若以舟師, 進抵巨濟, 抄送精兵, 埋伏侵撓, 則賊恐其焚舟, 且慮糧道之絶, 先自撓動, 則猶可爲也。" 崑壽曰: "未可遙度也。" 滉曰: "如螳蜋之拒轍。 只自示弱而已。" 睟曰: "臣則以爲攻城, 則必不能爲矣。" 上曰: "予素恇怯, 故聞此之後, 寢不安席, 前日書下予意于備邊司矣。 若或見敗, 非徒我國之害, 抑恐貽害於天朝也。 幸而小捷, 則天將必曰: ‘朝鮮之兵, 足以自爲。 不須勞動天兵。’ 賊若合勢再動, 則天朝必以我開釁云爾, 則其何說之辭? 且我國之人, 不能料敵矣。 但(惟正)
                  〔惟政〕
                
              則云: ‘淸正非庸常人, 甚桀驁。 手下砲手五千, 而所率一萬八千’ 云。 以此衝突, 誰能禦之? (惟正)
                  〔惟政〕
                
              以爲: ‘此賊終必一躡中原之地矣。’ 我國不能攻破一陣, 而每言 ‘賊多入去’ 云, 旣無所憚, 豈有入去之理乎? 且言 ‘賊勢摧挫。’ 誰能擊之, 而使之挫乎? 聞諸將以枯棘爲壘云, 豈可如是而禦侮乎? 倭賊, 則雖一夜過去之處, 必設木柵云。" 成龍曰: "權慄猶善於據險, 故幸州之戰, 殺賊甚多。" 上曰: "卿見體察使狀啓乎? 據險之計, 民必不從, 決難爲也云, 是無意防賊也。" 成龍曰: "昔, 田單宗人, 尙以鐵籠得全。 我國八道, 尙有七道, 非爲宋末危急之比也。 古有身操板鍤之人, 而今之守令, 無一人親執一石, 以助築城之役。 豈不痛甚?" 上曰: "領相之言, 正中時弊矣。 前在義州, 天兵大至。 當此之時, 雖不慮國事之危迫, 而自家之事, 亦當顧念, 人皆偃臥, 不自親執放糧之事。 我國之習, 本來如此。" 崑壽曰: "臣得見承文院謄錄冊, 倭奴於宣德年間, 請于我國, 轉達中朝, 有封貢之事。" 上曰: "今則倭於天朝, 乃是逆賊也。 豈可聽賊之言, 而上達于天朝乎? 其言皆設詐不可信, 我國以大義拒之。 但當順受其正而已。" 成龍曰: "此賊反覆不常, 故宣德間通貢, 而嘉靖間又作亂, 中朝遂絶之云。" 上曰: "我國別無開釁之事, 以忠受禍。 中朝則可以哀矜而救之矣。 彼賊自稱東皇帝, 豈欲納款於中朝乎? 封貢之請, 非其心也。" 上曰: "李提督, 則已於平壤立祠。 凡立祠, 爲其功也, 非必足跡所及處爲之也。 石尙書於我國甚有功, 亦立祠可也。" 成龍曰: "石尙書之功, 果重大矣。" 睟曰: "上敎允當。" 上曰: "見北道狀啓, 降倭亦盡力陷陣, 或有戰死者云。 今此殘破之餘, 能爲摧擊, 將在得人, 兵無常勢矣。 朝廷重賞之可也。"
地名: 白川 (黄海道, 郡)
年: 1601.0

○辛未/大司諫金尙容啓曰: "臣於前月, 因風聞, 將前黃海兵使崔遠, 以稱念之事, 發軍越境, 焚蕩民家之罪, 論啓請罷矣。 臣今以病母相見事, 下去白川地, 久留道內, 詳聞曲折, 則大槪臨海君宮奴稱名人, 欲奪鳳山居人之田, 因成嫌怨, 托以殺人之事, 呈狀於監司, 監司移關於信川官, 使之推覈, 而宮奴仍此乘機逞勢, 誘脅官吏, 調發軍兵二百餘名, 假稱兵使軍官, 越入鳳山之境, 圍住一村, 焚蕩民舍, 至於五十餘家, 燒死者兩人, 打殺者一人, 掠奪牛馬財産, 盡數輸去。 鳳山之民, 驚駭潰散, 莫知所以, 皆歸怨於兵使。 厥後更爲探聽, 始知宮奴與信川官吏之所爲, 而不出於兵使之令。 兵使則實無是事云。 臣當初誤聞道路之言, 論事錯謬, 所失大矣。 不可仍冒言地, 請命罷斥臣職。" 答曰: "初論崔遠也, 予以爲不可, 而必欲强罷, 何意? 夫臺諫者, 朝廷之耳目, 論事之際, 不可不詳且實, 未易任放率, 費却辭說, 無故而罷遞閫帥, 不惟擧措顚倒, 被駁者心不服, 人必侮臺諫, 而輕朝廷矣。 此所以綱紀自壞了也。 豈但一崔遠乎? 勿辭。
                【退待物論。】
地名: 白川 (黄海道, 郡)
年: 1608.0

○鞫洪山君
              得、守山君
              喆、唐城君
              孝一、淸林副令彦珩曰: "爾與臨海君最爲親密, 一國所共知。 往來宮家, 相與締結事理, 可從實直招。" 得供云: "身
              臣本不識字, 崇尙射藝。 壬辰倭變自請從軍, 扈駕以還, 爲舟師代將。 在幸州時, 値沈惟敬和親, 臨海奴自賊中出來傳臨海言曰: ‘欲通書于行朝。’ 臣仍問: ‘臨海何以繼糧?’ 雲伊答云: ‘淸正只給龍山倉米, 不能喫飯。’ 身以宗室之親, 不勝憐悶, 借飯米三斗於忠淸水使處, 兄弟作諺簡入送。 臨海復書稱謝, 且乞與‘淸正和親以救我云。 厥後臨海還自倭營, 每謝以患難相救之意, 臣亦往來。 至庚子年, 臨海奪取臣家奴婢數人, 且欲劾罷, 因此不得見。 西興君救解, 更爲招見時, 與益城君、寧堤君、順寧君、淸林副令同參射帿。 去年, 臺諫論臨海害及鷄豚, 且論臣及淸林令
              
                [副]
              令憑藉宮家, 至於罷職, 身
              臣於臨海, 有何恩德而再往其家乎? 其後一切不往之事, 問其下人, 則必知之。 臨海君旣是親王子, 又爲宗簿寺都提調, 臣以末裔宗室, 何敢拒其招乎? 此外無他情。" 喆供云: "身
              臣於壬辰年, 自募從軍, 多有斬級。 及與天將在蠶嶺舟中, 對淸正議和, 見臨海奴, 聞臨海在賊中飢乏, 與兄洪山君同送米饌, 且取其書, 納于行在。 及臨海出來, 每以此事相謝矣。 大駕還都之後, 臨海廣招宗室, 或飮酒, 或射帿, 身
              臣亦參其中矣。 一日大行王問于臨海曰: ‘汝爲何事?’ 對曰: ‘與宗室相與射帿。’ 大行王下敎曰: ‘汝但與宗室會射, 不爲他雜事, 則不至貽垢我面, 誠可喜也。’ 仍命賜正布三十疋, 使造帿, 賜箭五十箇、弓二張。 此後臨海聚宗室飮射, 以爲常事, 身
              臣則雖有不平之時, 不得不從者, 臨海爲宗簿提調。 宗室見忤, 則或出公緘, 或囚家奴, 貧弊宗親, 恐失祿俸, 惶恐趨謁矣。 丙午年間, 大行王下旨, 切責臨海非義之事。 臣恐得談, 絶不往來。 今歲, 臨海遣陪吏孝身
                臣
              稱名人, 責以不爲歲拜, 且索家鳩。 臣答曰: ‘出入宮家, 則多有人言, 故不得往拜。 又無鳩可送’(云云)矣。 臨海家出入宗室, 非但身
              臣也。 順義･順寧･益城･寧堤･西興･西川諸君、龜川正、晉山正, 皆與臨海爲酒契往來。 臣擧此宗室之名者, 非故構陷也, 切於自明而言之。 且三年絶不往來之狀, 則孝臣詳知之, 拿問此人, 則可知臣之曖昧也。" 孝一供: "身
              臣與臨海切親, 故臨海獵飮之時, 累爲招致。 王子家出入極難, 而臨海乃宗簿提調, 故凡干公會, 常加顧護。 貧寒宗親切於食俸, 時時投刺, 而臨海奪人田, 民衆怨可駭, 臣二三年來, 絶不往來。 此外事情, 全不得知。" 彦珩供云: "臣在東大門外, 能捉大鮒魚。 臨海聞而求之, 自是率娼往來, 待之若漁夫。 若不得, 則亂打捉魚人, 以此所聞不好, 至於罷職, 奴子受刑。 艱於衣食, 下去白川, 不得往來。 以爲臨海漁獵之故罪之, 則死亦甘心, 至以逆謀同參下問, 則不知所達。" 鞫廳啓曰: "供辭如此。 其所自明, 不可取實, 似當刑訊。" 答曰: "刑推窮問。 
                西川君卽臨海君切親之人也, 卽爲拿鞫。" 守山君所引孝臣, 眞與臨海親切之人也, 而不爲拿問者, 恐【守山因證得釋耳。 其曰‘自明之言, 不可取信, 但當刑推’, 然則何用鞫問其情耶?】
地名: 白川 (黄海道, 郡)
年: 1621.0

○持平鄭良弼啓曰: "臣有三不可在職之義。 頃者蔡謙吉上箚攻臣, 至請門黜, 則雖曰聖上洞燭, 公論已定, 而(被(䮕)
                  〔駁〕
                臺官,) 偃然行公, 大傷體面, 臣之不可在職一也。 兩司方論罪謙吉, (尙未停止而)隨參臺席, (與聞其論)亦涉未安, 臣之不可在職二也。 臣於閏二月間, 伏聞憲府, 以懸鈴捉致白川居億良稱名人。 (所謂)
              億良卽臣(同生)兄家奴, (也俄而其奴)來告臣處曰: ‘(有)
              鄭㓗持平, 捉囚奴身, 要索四十兩銀子。’ 云。
              (其言似極無理, 聽來一哂而已。 過)數日後, 其奴又來(告于臣處)曰: ‘(奴身)急於活命, 艱貸錦段紬段木疋, (等物已)納于持平宅, 用(之)於婚需, 而不滿四十兩之數, 故不卽決訪
              放, 極爲悶切。’ 云。 (云, 其間奔走冤呼之聲, 臣實不忍見矣, 又)未幾鄭潔之廳直, 持放帖而來(恐嚇其奴)曰: ‘給(餘數)未准之數, 則當給放帖。’ 云。 (云。) 其奴又措若干木綿與之後, 蒙放還鄕矣。 臣仍念(鄭之爲人, 雖未知之)。 萬古安有臺諫, 以賄賂囚放(人)之理乎? 臣(於頃日使下人)招致其廳直, 詰之於眼前, 則(廳直)果辭窮直招, 卽爲開錄其所捧之數, 一如前所云云矣。 臣卽欲(發風聞)嚴治其廳直, (以)暴其麤鄙之狀, 臣(以爲事係兄家奴子, 似涉私嫌,) 隱忍不發。 (只唾其爲人而已。) 今聞鄭潔反(以臣知其事迹), 欲先擊(臣), 以掩臣口, (云潔若實有其事, 所當忸怩緘口而已。 若無其事, 則重治其廳直, 以明見賣之罪可也。 乃反挾憾, 欲詆臣身,) 同席之間, 白眼睢盱, 臣之不可在職三也。 請命遞斥。"
地名: 白川 (黄海道, 郡)
年: 1652.0

○壬午/憲府
                【大司憲沈之源、掌令李逈、持平韓縝。】
              啓曰: "逆魁自點, 久執朝權, 勢焰薰天, 禍福榮辱, 在其掌握。 一時武蔭之奴顔婢膝於其門者, 固不足道, 如李之恒、李時萬、黃㦿輩, 俱以名流, 諂附自點, 朝暮聚會, 隨其頤指, 不以爲愧。 自點爲惡, 固已知之, 而有何可取, 親密若是哉? 又與申冕, 合爲一身, 潛圖傾軋, 幾至於嫁禍士流。 請李之恒、李時萬、黃㦿, 竝中道付處。 白川縣監李海昌、左承旨嚴鼎耉, 俱以自點門客, 曾在銓部, 薦進逆鉽爲銓郞, 海昌實爲主張, 本曹堂上
                【卽趙絅也。】
              有沮之者, 鼎耉爲之緩頰。 兩人之諂媚自點, 誤薦逆鉽之罪, 不可不治。 李海昌、嚴鼎耉, 竝削奪官爵, 門外黜送。 判決事李
              , 爲人無識, 濟以陰險, 出入自點之門, 無異子弟。 又與申冕相爲表裏, 欺其父兄, 恣行不義, 請中道付處。" 上不從。 李之恒等三啓, 從之, 李
              , 累啓, 只許罷職。
地名: 白川 (黄海道, 郡)
年: 1675.0

○辛未/引見大臣備局諸宰。 慶尙道觀察使鄭重徽辭朝, 亦留待引見。 時, 豐德幼學陳絢上疏, 請擇能胡語、漢語者, 間行深入, 以覘賊奴虛實, 又察吳將勝敗。 文武中擇智謀異等者, 爲通信使, 送於鄭錦海島, 憑寄檄書於吳三桂, 以約某月某日興兵協力之期。 又言黃海道別收米, 卽毛將時所捧, 請罷之。 又言館軍之弊, 又言設萬科。 又言水操犒軍時, 主將所盜不貲。 且今八道御史, 劾奏貪官, 而只罷本職。 殿下如欲精軍旅, 則遣御史, 以察賞格虛實; 欲救吾民之憔悴, 則更爲重律, 無所貸之。 又言令八道, 條陳民瘼。 又以其父, 丙子被擄, 死於胡地, 曾於許積爲使臣時, 請得從往見父所死之地, 積謂怪物, 而叱退之云。 是日, 積啓曰: "陳絢之疏下矣。 其中一事, 不可更論,
                【指遣通信使。】
              而黃海道別收米, 毛將時所捧云者, 此不知之言也。 毛將時, 諸道皆有收米, 而已罷之。 黃海收米, 與他道大同相似, 此則不可除也。 館軍雇役, 頃日尹堦亦啓言之, 而臣等以爲, 不可從矣。 萬科事, 亦非合宜, 而秋科規矩, 用前所啓下, 則亦可謂萬科也。 犒軍賞格偸食之說, 未知指何道, 而黃海道則元無犒軍之事, 他道則或自備、或只給綿布一二同, 豈有些少物偸取者乎? 此是虛語也。 令八道監司條陳民瘼事, 此非朝家所可分付也。 御史未必盡信, 亦多有誤聞者。" 上曰: "御史詳聞, 未可知也。" 積曰: "金錫冑疏陳北漢城基址, 待秋深葉落後, 往見何如?" 上可之。 積曰: "李沃以春川事上疏。 春川形勝, 非但沃言之, 金錫冑、柳赫然亦言之。 雖小國, 爲都邑之地, 故如此。
                【春川乃故貊國所都。】
               但峽民鮮少, 無糶糴之路, 糧餉不足, 他日有事變, 不可爲駐蹕之地。 只以一將守之似好, 而物力不贍, 亦難經營。" 金錫冑曰: "地形則奇矣。" 上曰: "以地圖見之好矣。" 權大運曰: "糶糴難矣, 而南漢則單山, 故爲賊所圍, 此地則不然耳。" 金壽恒曰: "形勢雖好, 物力難及。" 積又言: "柳赫然, 旣已周覽平山城基、白川
              江西寺後及朴淵山上、坡州邑後諸處而來, 而今日不爲入侍。 江都事, 亦與左右相相議, 待赫然之入而陳之矣。" 上可之。 積曰: "尹鑴所陳疏決, 自上令依壬子年例爲之。 壬子年審理, 勿論罪之輕重, 一倂蕩滌, 此非常行之典。 臣等以爲不可爲也。" 大運曰: "雖爲審理, 壬子例則不可用。 且審理, 不必釋有罪者, 而有罪者亦得釋矣。" 上不應。 時, 上雖令遵壬子曠蕩之典, 意實不及於干係議禮之人, 而積、大運猶慮上心, 或有少解宋時烈及伸救被罪者, 得以少寬, 縷縷爲言, 必欲防遏於始也。 其意與鑴所言一套, 壽恒久不言。 積又請上曰: "以臣等前所云云者, 下問於左相如何?" 壽恒曰: "曾前有審理時, 亦有疏決時。 蓋此事有異於他事, 惟在自上裁處而已。 而至如壬子年例太多之言, 亦似可矣。" 上曰: "以疏決爲之, 而壬子例則太多。 疏決時, 知悉爲之。" 江華留守鄭榏亦入侍, 請罷江都牧場, 許民耕食。 積曰: "臣之今行, 民情皆然。 而孝宗大王欲爲戰場之用, 擇濟州良馬種, 放之鎭江。 留守徐元履, 孝廟禮待之臣, 而請出民田, 孝宗盛怒曰: ‘予所爲者, 誰敢爲此言耶?’ 今見之有弊, 而臣則其時贊成之人, 不敢言罷。" 壽恒曰: "孝宗重江都, 而以戰馬之故, 開場於此, 非偶然也。 當初多有章疏, 而斷然行之, 到今不可罷。 民田已多出給, 今則少矣。" 上曰: "牧場初爲有意之地, 今不可輕改。" 尹深曰: "頃日尹鑴以僧徒入籍事定奪矣。 前日令有田土僧入籍, 而外方不爲擧行。 僧徒如浮水之魚, 未知何爲而有效。 令大臣爲事目何如?" 積曰: "爲僧之後, 棄其父母, 如浮雲無定。 若令尋其本鄕爲籍, 則不可爲之事也。 臣問於鑴, 鑴曰: ‘只以本某鄕、住某鄕成籍。’ 云。 而僧之移來移去者多, 雖爲戶籍, 去而之他, 則何以禁之?" 壽恒曰: "使僧徒常住一處, 則必以爲悶, 欲隨其所往處而知之則難矣。 旣籍之後, 任其去來而不問, 則無實效矣。" 積曰: "鑴欲爲作隊定將。" 大運曰: "如此則必生大事。" 積曰: "放火作賊, 僧徒皆爲之。 又使習技藝, 則大事出矣。" 壽恒曰: "壬辰年有名僧, 爲義兵, 而惡僧何可使習兵技也?" 上曰: "無效而徒爲虛事矣。" 壽恒曰: "無實效之事, 不若初不爲之。" 上曰: "已之。" 李夏鎭曰: "僧亦民也。 不知名數, 以無度牒故也。 爲戶口, 令其移往之官, 憑考則可知也。" 積曰: "逃避之僧, 豈肯自告, 漏籍之人, 亦不捕告, 誰捉無戶口僧以告乎?" 上謂重徽曰: "卿所任甚重, 如有變通之事, 啓聞。" 重徽曰: "目今民間無食。 本道如有一半留庫之穀, 傾囷給之何如?" 上問積, 積以爲可許, 上遂從之。
地名: 白川 (黄海道, 郡)
年: 1684.0

○黃海道
              海州私奴韓南義、白川私奴檢松及其妻, 孝女節行, 著稱鄕里, 道臣狀聞, 下該曹覆奏, 旌褒有差。
地名: 白川 (黄海道, 郡)
年: 1722.0

○兩司合啓, 不從。 憲府申前啓, 不從。 又啓曰: "李明會, 卽明佐之弟, 明翼之兄, 弘述之從孫, 而且其爲人, 尤極陰譎奸慝, 締結諸賊, 日夜往來, 蹤跡綢繆之狀, 擧世之所共指也。 到今, 弘述逆節盡露之後, 明佐、明翼, 又以交通知情之罪, 或誅或配, 則明會之獨爲漏網, 未免輿情之咸憤。 不可仍置於輦轂之下, 請絶島定配。" 從之。 諫院申前啓, 不從。 又啓曰: "白川郡守尹得仁女壻兪姓人, 隨往得仁任所, 戲狎官婢之際, 有一通引窺見者, 因此發怒, 濫杖致斃。 其父赴訴營門, 而監司不爲別定査官, 只令本官査報, 則得仁威脅屍親, 以辜限後致斃之意, 勒令捧招, 开報營門, 使不得成獄。 三章之法, 莫嚴於殺人, 而監司、守令之曲循私意, 周遮掩置之狀, 俱極可駭。 請其時監司罷職, 白川郡守尹得仁, 拿問定罪, 兪姓人, 令該曹, 囚禁行査, 依律勘罪。" 從之。
地名: 白川 (黄海道, 郡)
年: 1724.0

○憲府
                【持平趙鎭禧。】
              論: "向年兪阜基杖殺白川通引趙重老, 而阜基妻父尹得仁, 方爲本倅, 威脅重老之父, 使以辜限後致死, 瞞告査問之時, 及秋曹再按之日, 阜基又百端恐喝, 遏其訴冤之路。 昔在先朝, 一察訪之子, 笞驛婢致斃, 竟至代死。 阜基以挾勢, 彌縫之故, 終不成獄, 不但死者含冤, 抑恐金石之典, 自此廢閣。 請別遣御史, 按覈處斷。" 上從之。
地名: 白川 (黄海道, 郡)
年: 1733.0

○行晝講, 講《禮記》。 領經筵徐命均以江華留守狀請延安吏奴作隊, 勿令兵使巡點, 而蒙允則白川同是江華屬邑, 當令依延安例施行。 特進官朴文秀曰: "延安爲江華兼營將, 領付軍兵於江華, 而還其本邑, 則是延安府使也。 若有監兵使徵兵之事, 則勢當以延安府使擧行。 以此觀之, 吏奴作隊之屬於本道本邑可知, 決非江都所句管者。" 上曰: "吏奴作隊, 守令之手下親兵, 非兵使之所當管攝者也。 兵營巡點, 一切停罷可也。" 命均曰: "日昨行幸時, 有軫念廣州民之敎矣。 甲戌年則蕩減其還上, 而卽今則廣州還穀荐飢之餘, 元數無多。" 上命依甲戌例施行。 文秀因災異陳戒曰: "卽今敎化行歟? 法度立歟? 人才盡收用乎? 士夫有廉恥乎? 生民困矣, 財用竭矣。 下犯上者有之, 妻殺夫者有之, 子弑父母者有之, 是敎化之不行也。 罪犯者, 有勢則免, 無勢則不免, 是法度之不立也。 群下之登庸者, 非輕儇細瑣之類, 則卽茸闒儱侗之人, 苟且彌縫, 薰蕕同器。 古者李鐸論大臣, 而明日卽除吏判, 今則一時推考, 至於絶交。 古無名士乞郡之語, 今則昏夜乞哀, 士夫之無廉恥極矣。 上有深厚之德, 而蠲減之令, 或及於目前, 遐遠之民, 無路上聞, 民生之困極矣。 用道有出無入, 冗費浩繁, 府庫蕩虛, 堂堂千乘之國, 如寒乞兒契闊, 財用之乏甚矣。 三百年宗社, 至于今日而壞了無餘, 後世之視今日, 以臣等爲如何, 而殿下亦將何如耶? 群下之有識者, 皆憂於家而不敢言於朝, 如此而家豈有不亡, 國豈有不亡乎? 殿下無大警動大振作之意, 雖今日所進之言, 敎以留意, 而明日已不行矣。" 上曰: "所言皆切實。 留念之敎, 從此勿爲, 而所陳之弊, 皆由於寡躬矣。"
地名: 白川 (黄海道, 郡)
年: 1783.0

○特放白川郡殺獄罪人趙載恒。 載恒踢其妻尹女致死, 載恒之踈戚李可遠, 招其舊奴, 告官掘檢, 因以成獄。 事在辛丑, 迄于今四經按査。 刑曹啓言: "可遠宜施誣人殺獄之律。 載恒雖不償命, 不可無罪。 請參酌勘處。" 判曰: "朝家於辛丑春審理時, 見此獄啓, 拈出八九分疑端。 非不知卽地決折, 一反前案, 而以其獄體之至重, 有難徑先臆斷, 措辭判下, 使卽更覈。 三載之間, 四行按査, 到今京司之議讞, 轉入三昧, 道伯之査啓, 更進一步。 可遠奸情, 無遺呈露, 載恒冤狀, 庶幾獲雪, 儘乎有罪者莫逃, 無辜則得免, 天理不可誣也。 大抵決獄之規, 不出常情之外。 當其尹女之死也, 比隣之女弟, 同巷之內叔, 曾無一言半辭之致疑於其間, 而彼可遠者, 忽地挺身, 終始齗齗。 載豐之不遑冠巾, 蒼黃來告, 直不過姻親之際, 相救之誼, 而可遠則忍於此時, 萠他惡念, 自以爲逞憾在於斯, 圖賴在於斯, 變故一字, 把作眞贓, 未冷一屍, 視若奇貨。 遍察上下之渾體, 强覓彷彿之傷痕, 而無疑可執, 無計可售, 則乃發厚葬之說, 顯肆索錢之謀矣。 錢則不出, 人則已葬。 於是乎多般揣摩, 積費心慮, 自做數闋農謳, 先播一村饁婦, 而嗾起癃臥之趙&#x28A4C;, 急招越境之二奉, 始爲告官於四旬之後, 行檢於六月之中, 要得傷處於靡爛疑似之間, 而所謂立證者, 只引無知之兒奚, 俾絶當問之蹊徑。 成獄之凶謀旣行, 敗家之宿願亦遂, 攘臂裹足, 曾莫知止, 此其心爲五寸戚姪之冤死乎? 爲千金厚賂之失計乎? 逮朝家洞察隱情, 另使究問, 則其心益狡, 其計益急, 粧出初覆所無之許多人物, 以爲之證, 而奴屬之外, 募得良家之裵召史; 女人之中, 攙人男子之羅莫同。 遠而點烈爲外援, 近而莫德爲內應, 如鬼、如蜮, 眩亂耳目。 而獨於敎誘指使之時, 難掩彼此差錯之跡。 廚間之踢, 辛勤密囑, 而豐、恒之異居, 未及分曉, 井邊之語, 爛漫相和, 而誰某之同汲, 莫能說到。 畢竟諸招, 互相枝梧, 言根則反歸渠妻, 血衣則便沒下落, 種種窘態, 昭不可掩。 最可痛惡者, 卽農謳一事也。 想渠設計之初, 豫圖惑衆之方, 作爲俚辭, 暗敎村女。 一人唱之, 十人和之, 或在乎田, 或行于路, 要使營邑廉探之人, 道塗過去之客, 聞而惻然, 認爲實事。 卽此一節, 於渠斷案。 然下里腔調, 原從天機中出來。 山花野曲, 如興如比, 往往有似解而難解者。 何嘗丁寧說去, 惟恐人不知如此獄之所謂謳者? 若使具耳者聽之, 可以立辨贗作, 多見其欲巧而反拙。 朝家於殺獄文案, 未敢泛忽看過, 蓋出敬愼之意。 職在承流之地, 更査有命, 不曾一番躬按, 付之守宰, 草草盤問, 依前謄啓, 甚至以不近似之說, 彌縫之不已, 致令獄老生奸, 無謀不有。 倘非又復行査之擧, 將使可遠之奸情不露, 載恒之冤狀莫雪, 刑政之倒置, 孰大於是? 不可以事在旣往, 仍以置之, 該道臣趙尙鎭罷職。 李可遠更加嚴刑後, 極邊限己身減死定配。 其餘各人等, 曰東則東, 曰西則西, 俱是愚蠢之類, 竝自本營, 從輕重決罪。 白川郡殺獄罪人趙載恒, 旣知其無罪, 則不必許久滯囚, 此判付詳細曉諭後, 放送。"
地名: 白川 (黄海道, 郡)
年: 1793.0

○命海西延安府司、哨鍊及其他尤甚邑聚點, 幷停止。 海州還捧小米五千石, 以詳定例折價, 移送延安, 白川郡餉穀之納于礪峴鎭倉者, 尤甚面三分一停退, 其餘捧留本邑, 安岳郡量田, 姑令置之。 從左議政金履素稟處也。 延安府各軍門衙門軍保米錢及內奴身貢、白川郡辛亥壬子軍布身貢未捧條, 幷蕩減。 特旨也。
地名: 白川 (黄海道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 信川 (黄海道, 郡)
年: 1427.0

○黃海道
              白翎鎭, 曾合於文化縣, 其官人吏官奴婢, 移屬新設永康鎭, 稱爲康翎鎭。 初, 白翎鎭在海島, 周圍一百八十餘里, 其地沃饒, 高麗時置縣, 設鎭將副將以治之。 厥後以水路險阻, 爲倭寇所侵, 不能自保, 擧邑出陸, 寓於文化、信川兩邑之間。 歲至庚寅, 革鎭而合(屢)
                〔屬〕
              於文化縣, 至是白翎人吏等悶其本縣湮沒無聞, 求屬新鎭, 以存官號, 於是監司以聞, 以康翎稱之。 從民願也。
地名: 信川 (黄海道, 郡)
年: 1437.0

○刑曹啓: "信川囚私奴張成歐殺書員金天老, 律該斬; 端川囚金英富歐殺四寸弟, 律該絞。" 從之。
地名: 信川 (黄海道, 郡)
年: 1462.0

○傳旨義禁府, 令放遣黃海道
              信川官奴永屬宦官朴漢、江原道
              橫城官奴永屬宦官黃義之。
地名: 信川 (黄海道, 郡)
年: 1471.0

○刑曹三覆啓: "固城囚私奴千萬與在逃孔中, 刦晋州民鄭孝家强盜罪, 律該斬不待時; 信川囚良人申彦、申保與在逃宋古之謀殺李同罪, 律該絞待時。" 從之。
地名: 信川 (黄海道, 郡)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"

○先是河東府院君
              鄭麟趾、領議政申叔舟入侍經筵, 啓上言訴冤、選上差定及軍額等事, 命更議之, 至是議啓, 鄭麟趾、申叔舟及蓬原府院君
              鄭昌孫、茂松府院君
              尹子雲、右議政成奉祖議: "選上奴子餘數, 分屬各司, 如有公家之役, 臨時聚役, 事畢後, 還送其司, 且訴冤者雖無該司退狀, 如有憲府退狀, 則許呈當直廳、義禁府、司憲府, 訟者則亦許直呈于當直廳爲便。" 從之。 鄭麟趾ㆍ鄭昌孫ㆍ申叔舟ㆍ尹子雲ㆍ成奉祖、領敦寧府事尹士昕、左贊成盧思愼、右贊成尹弼商、兵曹判書姜希孟、陽川君
              許琮、平陽君
              朴仲善、吏曹判書鄭孝常、居昌君
              愼承善、禮曹判書李承召ㆍ知中樞府事許亨孫、襄陽君
              林自蕃、綾原君
              具文信、延安君
              李淑琦、昆山君
              裵孟達、兵曹參判韓致禮、上護軍金堅壽、行護軍趙誠山、同知中樞府事芮承錫、大司諫鄭佸議: "太宗朝設內禁衛, 定額六十, 至世宗朝, 加四十爲一百, 以不精而還減四十, 今加定額爲二百, 其數冗故不精。 請減一百。" 文城君
              柳洙、左參贊李克培、戶曹判書李克增、月城君李鐵堅、信川君
              康袞、善山君
              金嶠、刑曹判書李繼孫、工曹判書魚世恭、同知中樞府事尹岑、大司憲李恕長議: "去庚寅年, 革鷹揚衛一百, 加定內禁衛一百爲二百, 其試才一依大典之法, 則不可謂不精, 況禁兵不宜輕減。" 鄭麟趾、鄭昌孫、申叔舟、尹子雲、尹士昕、成奉祖、盧思愼、尹弼商、姜希孟、許琮、朴仲善、鄭孝常、李鐵堅、許亨孫、金嶠、康袞、愼承善、林自蕃、具文信、李淑琦、裵孟達、韓致禮、尹岑、李恕長、金堅壽、趙誠山、芮承錫、鄭佸議: "世宗朝定甲士之數六千, 今加數爲一萬, 請減二千五百。 且正兵元數五萬五千一百十五, 《大典》撰定時, 減一萬二千六百十五, 而數止四萬二千五百, 今不可又減。" 李克培議: "去壬午年, 世祖命臣括軍丁于下三道, 得十三萬餘人, 世祖慮有脫漏者, 命權攀等更刷漏丁, 猶慮其未盡, 命金礩大加搜括, 以成軍籍, 其時獻議者, 多以謂不可, 世祖排群議, 斷然行之, 爲萬世軍國大計也。 至庚寅年, 別侍衛二千四百減九百, 甲士二萬減一萬, 破敵衛三千減五百, 隊卒三千四百四十減四百四十, 彭排六千減一千, 正兵八萬六千減五千八百六十, 壬辰年又減九千七百四十五, 兩年所減正兵之數已多。 今又減之, 則兵卒單少, 脫有緩急, 無以濟事, 其於軍國大計何如? 若慮軍戶罷敝, 當疏其番數, 以休其力。 臣又聞, 前日減軍額之時, 吏售其奸, 所減者皆富戶, 而貧艱者不得行賂, 猶編軍籍, 其弊不貲。 請依《大典》數勿減。" 上從柳洙等議, 仍內禁衛舊數, 從麟趾等議, 正兵依新定《大典》數, 甲士則減二千。 上又命兵曹: "水軍逃亡物故者, 以今減正兵及保、甲士保充定, 其子支曾定他役者, 推移完聚。 各浦鹽盆有無覈實蠲減, 土木雜役一皆除之, 專爲治船防戍, 各官守令、各浦萬戶, 非法橫使者, 重論罷黜, 正兵亦依水軍例給牌檢察, 以防代立, 今減正兵及保, 水軍外勿定他役, 而正兵元額內有逃亡物故者, 以此充定。 如有守令濫役爲醫ㆍ律學生、書員、日守者, 重論罷黜。 甲士額外當減者, 不宜一時頓減, 其物故及鍊才不入者, 勿充數漸減之, 役軍則彭排元額五千, 而時屬一千四百四十一, 隊卒元額三千, 而時屬一千七百九十六, 近因除料, 人不樂屬, 有名無實, 今以所減甲士之祿, 量加料數, 以勸之充其元額, 以赴役事。" 兵曹據此啓: "水軍視諸色軍, 其役最苦, 以此日就減耗, 固當爲先充差, 然今減正兵ㆍ甲士及其保, 不可盡屬之, 擇其壯實者, 依《大典》, 試走力, 分屬于彭排, 隊卒以其餘充定, 且水軍本令世傳其役, 欲其慣於舟楫, 而守令不究立法本意, 移屬子支於他役, 甚不可也。 令節度使竝刷還完聚, 其鐵物吹鍊, 陸物備辦, 係關治船, 防戍事外, 如禮葬、造墓及一應土木之役, 竝蠲除以寬其力, 守令、萬戶或有非法役使者, 依隱占使喚空歇軍役律, 一名杖八十, 每三名加一等, 罪止杖一百, 罷黜充軍, 今所減正兵, 守令濫役, 爲醫ㆍ律ㆍ學生、書員、日守者罪亦如之, 甲士鍊才不入而願屬捉虎甲士者勿聽, 數準今定額而後聽之, 彭排、隊卒不得滿額, 專由(余),
                〔除〕
              料而然。 今於甲士遞兒職從五品減二, 從六品減十, 從七品減三十三, 從八品減五十六, 從九品減六百九十九, 則都計八百人祿俸。 以此移給一年立番彭排一千、隊卒六百朔料何如?" 下院相議之, 鄭麟趾、申叔舟、尹子雲議: "皆依所啓施行, 但今減正兵及保、甲士保勿試, 彭排隊卒竝充水軍爲便。" 從之。
地名: 信川 (黄海道, 郡)
年: 1480.0

○館伴盧思愼等啓曰: "上使言: ‘昨日副使語我云: 「進獻戲玩之物, 如有所餘, 則我等請於殿下, 別獻可也。」 我答曰: 「必無所餘, 雖或有之, 不可爲別獻也。」 副使然而遂止。 我則初受帝命, 專掌此事, 副使初不與知。 若各別獻, 則本國後日之弊不貲, 雖有餘物, 愼勿贈之。" 亦命議于政丞等。 鄭昌孫、韓明澮、沈澮、尹士昕、金國光、尹弼商、洪應議: "都監郞廳等, 資窮者代加, 前銜者敍用, 未資窮者宜加階。 且進獻餘物, 前日已許副使之請, 不可因上使之言, 而失信也。" 上命都承旨金季昌, 往語上使曰: "殿下因大人之請, 以通事等前銜者敍用, 資窮者代加, 資未窮者加資。" 上使曰: "所謂代加何耶?" 季昌曰: "資窮者加資, 則陞爲堂上官, 堂上官必待有功而授, 通事等無功勞, 故代授其子弟也。" 上使曰: "昔與崔太監奉使而來, 其時從俺等之請, 皆爵其身, 今使子弟代之, 是何不同也? 俺等, 當身詣王府請之。" 季昌曰: "大人在信川時, 副大人求進獻之餘, 殿下已許, 今大人以謂不可贈, 將何以處之?" 上使曰: "本國土産, 則已矣, 如象牙雕刻及萬歲牌等物, 不可與也。" 季昌又詣副使處, 語通事等加資事, 副使曰: "若子弟代加, 則與中朝之法異。 凡資級加於其身可也。" 季昌又語曰: "上使云: ‘進獻之餘, 不可贈大人。’ 然前日大人請之, 故殿下欲贈之。" 副使曰: "上使有進獻, 而予獨不獻, 爲不可, 故敢請之。" 季昌又云: "大人以所贈奴婢, 爲有病, 故殿下加贈三口。" 副使北向叩頭而謝。 季昌出, 上使遣張有華謂曰: "俺專爲本國言之, 而盡傳於副使, 是欲離間我等也。 進獻之事, 與姜太監議之, 勿與我言。"
地名: 信川 (黄海道, 郡)
年: 1482.0

○司憲府據黃海道觀察使啓本啓: "安岳郡守郭順宗, 到信川, 與本邑守同坐, 使官婢于同, 唱歌行(酉)
                〔酒〕
              , 謀欲通奸, 囚其本夫, 終夜率宿, 縱恣無狀, 不宜臨民。 請罷黜。" 從之。
地名: 信川 (黄海道, 郡)
年: 1507.0

○臺諫啓前事, 憲府又啓曰: "今日鄭有智妻羅氏發狀于本府云: ‘家翁生時, 待我甚薄, 愛婢妾無名, 一家之事, 專付無名, 家翁臨死時, 無名盡取家財及奴婢文記而有之, 奸慝莫甚。 女壻嘉山郡守崔有井者, 於無名, 乃義壻而通奸, 則無名之心術可知。’ 云, 以此觀之, 則有井之心術, 亦可知。 請拿來治罪。 近聞典艦司, 請遣敬差官于忠淸、黃海等處, 出軍人造船, 民弊不貲。 且白翎島驅馬軍亦多, 右島乃長淵縣地, 而造船處, 亦長淵, 恐小邑不能支也。 前所伐木甚多, 請令其監司看審, 當於農隙治船。 信川郡守吳舜衡以陰陽地理發迹, 衣食於任士洪家, 人物不合守令, 請改差。 近觀問弊御史文書, 沔川郡守玄健別定官奴四人, 各授緜布十匹, 徵正租各平五十石納官。 又別定一人, 徵生苧、生麻百束。 所犯如此, 請改差。 閔懷發盜奸右議政姜龜孫妾, 事發推考時, 懷發見公緘云: ‘我承命捕盜, 奚暇答之?’ 蔑視法司之文。 請勿公緘, 直推之。" 傳曰: "造船事依所啓, 吳舜衡、玄健遞差, 崔有井拿來。 閔懷發朝旣承命而出, 故其言如是, 行公推考。 餘皆不允。"
地名: 信川 (黄海道, 郡)
年: 1509.0

○御史尹希仁來復命, 以江陰濫囚事及載寧烟戶軍二百六十二名, 抄發山行, 信川緜布一百六十五匹, 海州私奴下通事干三百餘人, 刑訊者一百二十三人等事, 啓之。
地名: 信川 (黄海道, 郡)
年: 1517.0

○臺諫啓曰: "今當宮闈正位之初, 內外尤當嚴肅。 房子雖或不揀擇以入, 若千非者, 前日持米斗出入闕內而被推, 乃泛濫女人也。 今命入內, 聞之駭愕。 恐有泛濫事而然也, 今後當揀擇而入也。" 諫院啓曰: "李終孫, 前任信川郡守時, 濫率奴婢五十餘人而往, 不多日內, 喫盡國廩, 使其邑疲弊。 請今敬差官推閱追徵。 禮曹正郞姜台壽, 人物不合六曹郞官, 當國恤, 有不謹之事。 請罷。" 傳曰: "千非之前失, 予所不知也, 安有泛濫事乎? 自今後揀擇爲當。 他所論人物, 已盡言之, 不允。 李終孫事, 可令敬差官推之。 姜台壽, 不謹者, 何事? 若女色間事, 則已有例矣。"
地名: 信川 (黄海道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 信川 (黄海道, 郡)
年: 1601.0

○辛未/大司諫金尙容啓曰: "臣於前月, 因風聞, 將前黃海兵使崔遠, 以稱念之事, 發軍越境, 焚蕩民家之罪, 論啓請罷矣。 臣今以病母相見事, 下去白川地, 久留道內, 詳聞曲折, 則大槪臨海君宮奴稱名人, 欲奪鳳山居人之田, 因成嫌怨, 托以殺人之事, 呈狀於監司, 監司移關於信川官, 使之推覈, 而宮奴仍此乘機逞勢, 誘脅官吏, 調發軍兵二百餘名, 假稱兵使軍官, 越入鳳山之境, 圍住一村, 焚蕩民舍, 至於五十餘家, 燒死者兩人, 打殺者一人, 掠奪牛馬財産, 盡數輸去。 鳳山之民, 驚駭潰散, 莫知所以, 皆歸怨於兵使。 厥後更爲探聽, 始知宮奴與信川官吏之所爲, 而不出於兵使之令。 兵使則實無是事云。 臣當初誤聞道路之言, 論事錯謬, 所失大矣。 不可仍冒言地, 請命罷斥臣職。" 答曰: "初論崔遠也, 予以爲不可, 而必欲强罷, 何意? 夫臺諫者, 朝廷之耳目, 論事之際, 不可不詳且實, 未易任放率, 費却辭說, 無故而罷遞閫帥, 不惟擧措顚倒, 被駁者心不服, 人必侮臺諫, 而輕朝廷矣。 此所以綱紀自壞了也。 豈但一崔遠乎? 勿辭。
                【退待物論。】
              
            

○諫院啓曰: "凡罪人捕捉之時, 若在他境, 則必移文本官, 使之捉送, 例也, 而信川郡守李昌後, 因監司關字, 以鳳山居人朴勗殺人事干推捉事, 不通本郡, 擅自發軍, 越境圍捕, 焚蕩民家五十餘坐, 物情莫不痛憤。 請命罷職。 近來京外奸騙泛濫之徒, 托稱宮奴, 橫行列邑, 奪掠民産者, 不知其幾。 此豈王子之所盡知, 而亦豈盡宮奴哉? 今此鳳山焚蕩殺人之事, 皆是此輩, 中間憑勢所爲。 雖無知小民, 亦知王子之必不爲此事, 而無從辨質, 尙且疑惑。 若使王子得聞此言, 則亦必瞿然驚動矣。 利歸自己, 怨歸王子, 豈不痛哉? 設使有殺人推閱之事, 自可持監司關字, 付於推官, 使之推覈; 而誘脅官吏, 發軍越境, 假稱兵使軍官, 焚蕩人家, 至於五十餘坐, 燒死者兩人, 打殺者一人, 一村牛馬財産, 盡數輸去。 如此之徒, 若不隨現痛懲, 則後弊無窮, 而王子亦不得免於累名矣。 請其時宮奴及假稱軍官者, 摘發拿鞫, 各別重治。 無道主傳令, 而擅自發軍, 越境捕人, 罪莫重焉, 焚蕩民家, 五十餘坐, 殺害人物, 至於三名, 變莫大焉。 道內若有如此之事, 則爲方伯者, 所當卽卽査問, 具由馳啓, 請罪官吏, 而京外傳播, 物論駭憤, 已經累月, 掩置不問, 只爲待罪狀啓, 今始欲査覈追啓云, 其昏不察職甚 矣。 監司成以文, 請命推考。 行司果邊良傑, 以試射三次居首, 至授資憲。 重加爵賞之僭濫, 莫甚於此。 物情莫不駭怪, 請命改正。 鳳山爲郡, 物衆地大, 土俗頑悍, 在平時, 素稱難治。 自經亂離以後, 爲天兵往來, 一路蕩殘無形, 苟非勤幹鎭壓之人, 決難堪任。 新郡守金虎秀, 以蔭官, 別無名稱, 請命遞差, 以曾經臺侍有名望文官, 各別擇遣。" 答曰: "允。 加資事, 不允。 李昌後, 罷職後推考。"
地名: 信川 (黄海道, 郡)
年: 1612.0

○按申慄祖父點, 與黃廷彧居第爲隣, 己丑夏間, 廷彧公退路, 逢流矢中其軺。 導卒追訊射者, 與之鬪傷。 問之, 乃點之孫, 純一之子悅所爲也。 廷彧性伉, 惡其狂橫, 申于刑訊
              曹, 欲治之, 悅亡匿不得。 其後廷彧家得一傭婢, 役使於家內, 傭婢潛於廷彧寢室, 埋骨作詛。 事覺訊之, 婢言: "本是申純一婢子, 純一以前事相怨, 使婢詐投行兇。" 云。 廷彧以其婢付刑曹, 獄未具而値倭亂乃解。 然申點緣此被駁罷, 由是兩家交惡, 朝廷多不直點。 慄卽悅之弟也, 李好閔將妻以女, 鄭經世與好閔交厚, 以書止之。 而書言: "慄借述登第, 不合爲子弟。" 好閔不從。 慄追聞其語, 甚恨之。 鄭仁弘嘗欲論削慄科名, 使其徒黃敏中, 發於臺席, 而未果。 慄因此蹭蹬, 而恨黃氏尤甚。 及告濟世獄成, 而黃赫孫壻晉陵君, 以推戴被逮時, 純一仕宦在京。 先爲飛語言, 逆首在信川, 傳播於都中, 而卽星馳往, 見慄謀之。 慄知彭錫愚惑不中, 仍僞作隔壁僧語, 密授彭錫曰: "若告此, 則汝自爲告變之首, 不但免罪也。" 彭錫方被拿, 怵蹙不知所爲, 及聞慄指誘, 且信且畏, 不敢違貳, 悉依慄言, 故其言辭張皇無據如此。 及臨刑訊, 方謂此申慄欺我也, 請與面質, 而王不問。 柳永慶爲相時, 慄亦失志, 且方爲逆家三子俱無恙, 李爾瞻等忌之。 純一爲爾瞻
              重表叔, 與之親厚, 故爾瞻主其謀, 先言於朝廷曰: "黃赫當不免。" 赫之被逮也, 人或言敎以引兩家仇䣀事以爲証, 赫畏慄勢焰已盛, 欲以遜辭得免, 卒至滅死。 大臣李恒福、沈喜壽等皆恨其不自
              直供。 然閔河瑞明白言其誣搆, 而大臣不得救赫, 雖直供, 糜燼而已, 有何益哉?

庭鞫。 捧黃赫妾囀春鷪
              元情
              招, 供云: "身是安岳娼妓也。 與赫所居信川地相近, 故與赫交嫁往來, 今七年矣。 金直哉則今始聞名, 與赫交遊, 萬無其理。 晉陵君前後不來信川, 隔壁僧語傳書事, 尤不聞知。" 云云。 又捧婢春伊･春化･連春･莫德･銀時、奴連厚･夢和･張右･仁國招, 皆以柳彭錫奴婢, 拿來者也。 春伊等供招, 皆無所聞知, 連厚等四人供招, 皆非其奴, 但居近其家, 故本郡勒爲奴子, 而捉送云云。

○傳曰: "黃赫奴汗同等宜加刑訊, 窮問赫之上來京中、晉陵君下去信川等事。" 庭鞫。 黃赫奴汗同･春奉、婢春卜
              ･明加･春月･莫德･者叱非等, 各加刑訊連二次, 不服。

○親鞫。 柳彭錫妻禮順捧元情
              招, 供云: "矣父夫
              彭錫參知逆謀與否, 身則不知也。 大槪初捕景立時, 彭錫入見郡守申慄, 慄難於處置, 彭錫勸使速爲馳報曰: ‘莫大之事, 渠旣言之, 不可緩忽。’ 云。 及金日昇被捕日, 慄乘昏親到身家, 使夫掃除內房, 慄與夫及身同坐。 慄語彭錫曰: ‘今捕送逆賊, 專是汝功。 吾初以爲歇後, 而賴汝之言, 國家大事已成, 是汝功大於我也。 汝其恃之。’ 又曰: ‘前見捕金日昇秘密文字中, 有柳彭拿送之語, 雖無下一字, 似是汝也。 前頭如有拿汝之命, 汝當不免一番上去。 雖然汝勿疑慮。 我若上去, 則當一一上達, 使汝功賞大於我也, 汝勿復疑。’ 仍目攝身出去, 身卽出外, 從窓隙竊聽, 則慄誘彭錫曰: ‘汝雖不聞逆謀, 以如是與聞狀納招, 則當有大功。’ 云。 故嗜酒迷劣之人, 信聽其言, 謬以深源寺隔壁聽僧言等語, 納招矣。 若眞有聽僧語事, 豈不一言於身乎? 身之所供, 若以爲不實, 願與申慄面質。" 又捧彭錫女貞一
              元情
              招, 供云: "矣
              身父所聞於隔壁僧語, 則不知也。 惟郡守申慄, 三四番來到身家, 掃除內房, 盡屛奴僕他人, 與父對坐, 密語良久。 金日昇捕送日, 慄亦來內房, 密語而去, 身在他房, 不得聞其語。 此外無所聞知。" 云。 又捧彭錫女壻閔河瑞
              元情
              招, 供云: "身娶彭錫女爲妻, 僅十六朔, 而多在父母家, 彭錫前日聞逆謀與否, 則不知也。 今番聽得逆謀曲折, 則乃鳳山郡守指揮也。 身願略陳之。 身於三月十三日上京赴試, 還來妻家, 十四日朝, 申慄偕禁府都事, 來捕彭錫。 郡守、都事坐茅亭, 彭錫坐其前, 郡守以彭錫心不平, 飮以酒大二杯。 彭錫暫請入家, 則慄許之, 而促出甚急。 身在其旁, 問彭錫曰: ‘上京則元情何以供耶?’ 答曰: ‘吾元情已與城主議定。 當初鳳山告變時, 吾旣同參, 今亦不得不依城主之言也。’ 臣身問曰: ‘雖然何以爲之?’ 彭錫答曰: ‘城主以爲: ｢汝與我同志, 雖以某樣處之, 惟我在, 汝勿疑。 汝以前日, 知此賊幾微, 而言之於我, 今以同力捕捉之狀納供。 而信川之黃亦言之, 因援我爲證, 則汝之死生, 係於我手, 吾當解釋, 汝切勿疑。｣ 云, 吾當依城主此言而已。’ 臣身大驚曰: ‘何發此言耶? 雖得大功, 若是虛事, 則何可爲之? 況此乃滅門之禍也。’ 彭錫答曰: ‘汝初歸自京, 不知此間事首末也。 旣與城主密約, 吾當隨問隨答而已, 毋慮也。’ 已而, 都事促行, 不得終其言而發矣。 隨後聽得彭錫於都事所坐處, 自述親聞逆謀之由, 心甚驚怪, 問于妻母, 妻母云: ‘向者郡守來我家, 會彭錫于內房, 頗有云云之說。 且謂: ｢當初告變時, 吾與汝同力, 今不可不依吾言。 死生功罪, 與我一也, 汝勿復疑。｣ 云。’ 臣身以此知彭錫所供, 乃慄指揮也。 過數三日聞之, 則申慄言於他人曰: ‘柳彭錫必失性也。 公然於都事坐處, 自述曾知逆謀云, 若以此納供, 則定生大事, 非失性而何?’ 俄聞彭錫, 果以此納招矣。 彭錫, 本以浮虛使酒之人, 二三年間, 則一家之人, 亦以爲失性。 渠必以爲‘依申慄言, 則有怎患端, 慄必救我’, 爲此不近似之說。 所謂親知逆謀者, 理必無是也。 至於臣身, 則尤無所知。" 云。
地名: 信川 (黄海道, 郡)
年: 1617.0

○以辛光業爲修撰, 李茳爲正言, 金昈爲持平, 李大燁爲副提學, 李益燁爲直提學, 白大珩爲同副承旨。 【大珩爲人淫悖, 百惡俱備。 不父其父, 其父守宗, 亦不以子待之。 奴事爾瞻得拜信川郡守, 多作奇巧之物, 交結宮掖, 仍爲本道監司。 誣起崔沂、鄭忠男之獄, 遂通顯職。 至有承旨之命, 專主廢論。】